Diari Oficial de la Generalitat Valenciana


Sumari del DOGV 9103, del 09-06-2021 (2021/6451)

RESOLUCIÓ de 13 de maig de 2021, de la Vicepresidència i Conselleria d'Igualtat i Polítiques Inclusives, per la qual s'autoritza la reobertura d'una línia de subvenció finançada amb transferència del mateix programa i capítol.
----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9103

Data del DOGV
:   09-06-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/6451


Data del document
:   13-05-2021

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Descriptors 

:   * Vicepresidència i Conselleria d'Igualtat i Polítiques Inclusives

RESOLUCIÓ de 13 de maig de 2021, de la Vicepresidència i Conselleria d'Igualtat i Polítiques Inclusives, per la qual s'autoritza la reobertura d'una línia de subvenció finançada amb transferència del mateix programa i capítol. [2021/6451]  
La Llei de pressupostos per a 2020 contenia en l'annex de transferències corrents del programa pressupostari 313.30, Infància i adolescència, la línia de subvenció S1327, «Centres de dia privats infància i adolescència, amb una dotació d'1.400.000,00 ?.  
Vist l'estat d'execució en data 31 de desembre de 2020, existeix un saldo d'autorització i disposició per import de 24.164,38 - en l'esmentada línia.  
Que, en relació a la resolució de concessió de la subvenció dins d'aquesta línia, de data 28.12.2020, per al centre de dia Amics de la Providència, s'han comprovat els justificants presentats per aquesta entitat i resulta un compromís degudament adquirit per import de 10.623,94 ?.  
  
Vist que en el pressupost de la Generalitat 2021 el recurs de centres de dia es gestiona des de la figura de concert social a través de la línia S1109 del programa 311.20, Gestió i organització del sistema, no està oberta la línia S1327 en el programa 311.30, Infància i adolescència.  
  
A l'efecte de poder donar cobertura a aquestes obligacions degudament adquirides, d'acord amb el que s'estableix en l'article 39.5.c de la Llei 1/2015, la Direcció General d'Infància i Adolescència proposa en data 27.04.2021 la reobertura de la línia de subvenció S1327, «Centres de dia privats infància i adolescència», per import de 10.623,94 ?.  
  
Aquesta modificació es finançaria amb fons procedents de la línia de subvenció S4976, «Programa de prevenció i protecció a la infància i adolescència», del capítol IV del mateix programa pressupostari, atés que, d'acord amb el certificat de 27.04.2021 de la direcció general, aquests crèdits estan en situació de disponibilitat i la seua transferència no afectaria la distribució de fons de la secció.  
Vista la proposta de la Direcció General d'Infància i Adolescència, d'acord amb el que s'estableix en l'article 39.5.c de la Llei 1/2015, de modificació de crèdit destinada a la reobertura de la línia S1327 per al pagament d'obligacions degudament adquirides, finançada amb crèdit de la línia S4976 del mateix capítol IV.  
Vista el certificat de la Direcció General de la disponibilitat dels crèdits que es pretenen transferir.  
Vist l'informe del Servei de Gestió Econòmica i Pressupostària, d'acord amb el que es disposa pels articles 21 i 25.1.b de la Llei 4/2020, de 30 de desembre, de pressupostos de la Generalitat per a l'exercici 2021, així com el que disposa l'article 25 del Decret 77/2019, de 7 de juny, del Consell, de regulació del procediment de gestió del pressupost de la Generalitat, resolc:  
  
Únic  
Autoritzar una modificació pressupostària que consisteix en la reobertura d'una línia de subvenció finançada amb una transferència de crèdit en el mateix programa 313.30, Infància i adolescència, i capítol, per import de 10.623,94 euros, d'acord amb el següent detall:  
- La disminució de crèdit en la línia S4976, «Programa de prevenció i protecció a la infància i adolescència», del capítol IV per import de 10.623,94 euros, en l'aplicació pressupostària 63.69.64.072.53.2.  
  
- La reobertura de la línia de subvenció, S1327, «Centres de dia privats infància i adolescència», per import de 10.623,94 euros per al pagament d'obligacions degudament adquirides de l'exercici 2020, en l'aplicació pressupostària 31.16.55.375.42.9.  
  
València, 13 de maig de 2021.- El sotssecretari d'Igualtat i Polítiques Inclusives (p. d. R 29.02.2016; DOGV 7736, 08.03.2016): Daniel Mestre Canó.